text: Unes grans notícies a nivell de club
  Durant aquesta primera fase de la temporada s'han jugat els tornejos de seleccions zonals. En aquests tornejos hi participen els millors jugadors nascuts els anys 2000, 1999, 1998 i 1997, se n'agafen uns quants de cada equip de la província de Lleida i a partir d'aquí es forma la Selecció Lleidatana corresponent a cada edat que representa el territori lleidatà a nivell de Catalunya.
  El C. B. Cervera està d'enhorabona ja que se'n van escollir uns quants de cada categoria i que són: Joan Morera, Marc Cases, Adrià González, Ariadna de Dios, Marta París, Pau Terribas, Júlia Calafell i Núria Farran. Tots ells són jugadors amb una gran projecció i que han treballat dur per estar aquí.
  També cal remarcar que el Robert Marsol està seleccionat per la Selecció Catalana Mini per participar al Campionat d'Espanya. Aquest Campionat es disputarà per Setmana Santa a Cadis. De part de tot el Club només ens queda felicitar-lo i desitjar-li molta sort per aquest Campionat.